《杨青驿怀原复佥宪先寄原鲁》
明代·顾清

千里漳河欲尽头，美人曾此驻兰舟。图南暂息云中羽，拱北重瞻海上楼。

眉宇几时消鄙吝，江湖到处长离忧。皇华会有嵩呼事，先遣双鱼报早秋。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。